CELEX: 52014PC0142
Language: mt
Date: 2014-03-11
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet

|
			
		
		
		52014PC0142
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet /* COM/2014/0142 final - 2014/0081 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex tiġi żgurata s-sigurtà legali u
l-omoġeneità meħtieġa tas-Suq Intern, il-Kumitat Konġunt
taż-ŻEE għandu jintegra l-leġiżlazzjoni rilevanti
kollha tal-Unjoni fil-Ftehim ŻEE malajr kemm jista’ jkun wara l-adozzjoni
tagħha u għandu jippermetti wkoll il-parteċipazzjoni tal-Istati
tal-EFTA taż-ŻEE fl-azzjonijiet, fl-attivitajiet jew fil-programmi
tal-UE rilevanti għaż-ŻEE.
L-Artikolu 78 tal-Ftehim taż-ŻEE
jipprovdi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni fl-oqsma
tal-edukazzjoni, it-taħriġ u ż-żgħażagħ,
fost oħrajn. 
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Ftehim
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 31 tal-Ftehim
ŻEE dwar il-kooperazzjoni f'oqsma speċifiċi barra mill-erba'
libertajiet sabiex jippermetti t-tiġdid tal-koperazzjoni tal-Partijiet
Kontraenti fil-qasam tal-edukazzjoni, it-taħriġ u
ż-żgħażagħ.
Dan huwa għalhekk meħtieġ biex
jiġi inkorporat fir-Regolament dwar il-Ftehim taż-ŻEE
Nru 1288/2013 tal-Parlament Ewropew u tal-Kunsill
tal-11 ta' Diċembru 2013 li jistabbilixxi 'Erasmus+':
il-programm tal-Unjoni għall-edukazzjoni, taħriġ,
żgħażagħ u sport u li jħassar
id-Deċiżjonijiet Nru 1719/2006/KE, Nru 1720/2006/KE u
Nru 1298/2008/KE[1].
Il-Protokoll 31 tal-Ftehim taż-ŻEE
għandu għalhekk jiġi emendat sabiex din il-kooperazzjoni
estiża tkun tista’ tibda sseħħ
mill-1 ta’ Jannar 2014.
3.           ELEMENTI LEGALI TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim ŻEE jipprevedi li, fuq proposta mill-Kummissjoni, il-Kunsill
jistabbilixxi l-pożizzjoni li għandha tiġi adottata f'isem
l-Unjoni dwar Deċiżjonijiet bħal dawn. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
4.           IMPLIKAZZJONI BAĠITARJA

Huwa propost li
l-Protokoll 31 għall-Ftehim dwar iż-ŻEE jiġi emendat
sabiex jippermetti lill-Istati taż-ŻEE/tal-EFTA jipparteċipaw
fil-programm u jikkontribwixxu finanzjarjament fih kif indikat
fid-Deċiżjoni.
2014/0081 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt
taż-ŻEE dwar l-emenda tal-Protokoll 31 tal-Ftehim ŻEE, dwar
kooperazzjoni f’oqsma speċifiċi li ma jagħmlux parti mill-erba’
libertajiet 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 165(4)
u 166(4) u 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea, (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)       Dan huwa għalhekk xieraq
biex tiġġedded il-koperazzjoni tal-Partijiet Kontraenti fil-Ftehim
taż-ŻEE biex tkun tinkludi r-Regolament Nru 1288/2013
tal-Parlament Ewropew u tal-Kunsill
tal-11 ta' Diċembru 2013 li jistabbilixxi 'Erasmus+':
il-programm tal-Unjoni għall-edukazzjoni, it-taħriġ,
iż-żgħażagħ u l-isport u li jħassar
id-Deċiżjonijiet Nru 1719/2006/KE, Nru 1720/2006/KE u
Nru 1298/2008/KE[3].
(3)       Il-Protokoll 31
tal-Ftehim taż-ŻEE għandu għalhekk jiġi emendat sabiex
din il-kooperazzjoni estiża tkun tista’ tibda sseħħ
mill-1 ta’ Jannar 2014.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tittieħed
mill-Unjoni Ewropea fi ħdan il-Kumitat Konġunt taż-ŻEE dwar
l-emenda proposta għall-Protokoll 31 tal-Ftehim ŻEE għandha
tkun ibbażata fuq l-abbozz ta’ Deċiżjoni tal-Kumitat
Konġunt taż-ŻEE mehmuż ma’ din id-Deċiżjoni.
Artikolu 2
Din
id-Deċiżjoni ssir effettiva fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 20.12.2013, p. 50.
[2]               ĠU L 305, 30.11.1994, p. 6. 
[3]               ĠU L 347, 20.12.2013, p. 50.
ANNESS
DEĊIŻJONI
TAL-KUMITAT KONĠUNT TAŻ-ŻEE Nru .../2014
ta' XXX
li temenda l-Protokoll 31 tal-Ftehim ŻEE, dwar il-kooperazzjoni
f’oqsma speċifiċi barra mill-erba’ libertajiet
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea ("il-Ftehim ŻEE"), u
partikolarment l-Artikoli 86 u 98 tiegħu,
Billi:
(1)              
Huwa xieraq li tiġi estiża
l-kooperazzjoni tal-Partijiet Kontraenti għall-Ftehim ŻEE biex
tinkludi r-Regolament (UE) Nru 1288/2013 tal-Parlament Ewropew u
tal-Kunsill tal-11 ta' Diċembru 2013 li jistabbilixxi
"Eramsus+": il-programm tal-Unjoni għall-edukazzjoni,
it-taħriġ, iż-żgħażagħ u l-isport u li
jħassar id-Deċiżjonijiet Nru 1719/2006/KE,
Nru 1720/2006/KE u Nru 1298/2008/KE[1].
(2)              
Il-Protokoll 31 għall-Ftehim ŻEE
għandu jiġi emendat sabiex din il-kooperazzjoni estiża tkun
tista’ tibda sseħħ mill-1 ta’ Jannar 2014.
ADOTTA DIN ID-DEĊIŻJONI:
Artikolu 1
L-Artikolu 4 tal-Protokoll 31
tal-Ftehim ŻEE jiġi emendat kif ġej:
1.           Il-paragrafu li ġej
jiddaħħal wara l-paragrafu 2m:
"2n.   L-Istati tal-EFTA, b'effett
mill-1 ta' Jannar 2014, jipparteċipaw f'dan il-programm li
ġej:
–              
32013 R 1288:
Ir-Regolament (UE) Nru 1288/2013 tal-Parlament Ewropew u tal-Kunsill
tal-11 ta' Diċembru 2013 li jistabbilixxi
"Erasmus+": il-programm tal-Unjoni għall-edukazzjoni,
it-taħriġ, iż-żgħażagħ u l-isport u li
jħassaar id-Deċiżjonijiet Nru 1719/2006/KE, Nru 1720/2006/KE
u Nru 1298/2008/KE (ĠU L 347, 20.12.2013,
p. 50)."
2.           It-test tal-paragrafu 3
jiġi sostitwit b'dan li ġej:
"L-Istati tal-EFTA jagħmlu kontribut
finanzjarju b'konformità mal-Artikolu 82(1)(a) tal-Ftehim
għall-programmi u l-azzjonijiet imsemmijin fil-paragrafi 1, 2, 2a, 2b, 2c,
2d, 2e, 2f, 2g, 2h, 2i, 2j, 2k, 2l, 2m u 2n."
Artikolu 2
Din id-Deċiżjoni tidħol
fis-seħħ fil-jum wara l-aħħar notifika skont
l-Artikolu 103(1) tal-Ftehim ŻEE*.
Japplika
mill-1 ta’ Jannar 2014.
Artikolu 3
Din id-Deċiżjoni tiġi
ppubblikata fit-Taqsima ŻEE ta', u fis-Suppliment ŻEE mal-, Il-Ġurnal
Uffiċjali tal-Unjoni Ewropea.
Magħmul fi Brussell, .
                                                                       Għall-Kumitat
Konġunt taż-ŻEE
                                                                       Il-President
                                                                       
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       
[1]               ĠU L 347, 20.12.2013, p. 50.
*               [L-ebda rekwiżiti kostituzzjonali mhuma indikati.] [Rekwiżiti kostituzzjonali indikati.]